arnastofnun/IGC-2024 huggingface dataset:
S-938/2014

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 28. október sl., á hendur E-kvk-þgf K-kvk-þgf E-kvk-þgf, Reykjavík, „fyrir umferðar- og fíkniefnalagabrot, með því að hafa fimmtudaginn 11. september 2014 ekið bifreiðinni ML-233 svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 190 ng/ml, MDMA 240 ng/ml og metamfetamín 115 ng/ml) norður Grensásveg í Reykjavík, við hús nr. 5, þar sem lögregla stöðvaði aksturinn og að hafa á sama tíma haft í vörslum sínum 1 stykki af MDMA, sem lögregla fann við leit í bifreiðinni ML-233.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er krafist upptöku á 1 stykki af MDMA, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Þá gaf lögreglustjórinn á höfuðborgarsvæðinu úr ákæru dags. 11. nóvember sl. á hendur E-kvk-þgf K-kvk-þgf, „fyrir umferðarlagabrot í Reykjavík með því að hafa aðfaranótt mánudagsins 13. október 2014 ekið bifreiðinni ML-233 svipt ökurétti suður Dugguvog, að Súðarvogi, uns aksturinn var stöðvaður.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða hefur fyrir dómi skýlaust játað að hafa framið brot það sem henni er gefið að sök í ákærunum og er játning hennar studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotið sem er réttilega fært til refsiákvæða í ákærunni.

Verður refsing hennar því ákveðin fangelsi í 45 daga. Upptækt skal vera 1 stykki af MDMA. Ákærða er svipt ökurétti ævilangt. Ákærða greiði 70.098 krónur í sakarkostnað. Ekki var krafist málflutningsþóknunar.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, E-kvk-nf K-kvk-nf E-kvk-nf, sæti fangelsi í 45 daga.

Upptækt skal vera 1 stykki af MDMA

Ákærða er svipt ökurétti ævilangt.

Ákærða greiði 70.098 krónur í sakarkostnað.

A-kk-nf Í-kk-nf
S-953/2014

Mál þetta, sem dómtekið var í dag, var höfðað með ákæru ríkissaksóknara, dagsettri 20. október sl., á hendur Þ-kk-þgf S-kk-þgf E-kk-þgf, Reykjavík, „fyrir eftirfarandi hegningarlagabrot framin laugardaginn 25. janúar 2014:

1. Þjófnað, með því að hafa í verslun Skífunnar í Smáralind í Kópavogi stolið leikjatölvu af gerðinni xbox one að andvirði kr. 129.999 með því að taka tölvuna og yfirgefa verslunina án þess að greiða fyrir vöruna.

Telst þetta varða við 244. gr. almennra hegningarlaga nr. 19/1940.

2. Rangar sakargiftir, með því að hafa er lögregla hafði afskipti af ákærða í framangreint skipti, skýrt lögreglu rangt frá nafni sínu og kennitölu er ákærða gaf upp nafn og kennitölu A, og ritað nafn hans undir vettvangsskýrslu lögreglu, og þannig leitast við að koma því til leiðar að A yrði sakaður um refsiverðan verknað.

Telst þetta varða við 148. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Þá gaf lögreglustjórinn á höfuðborgarsvæðinu út ákæru dags. 2. desember sl. á hendur Þ-kk-þgf S-kk-þgf E-kk-þgf, „fyrir þjófnað í Reykjavík sunnudaginn 19. janúar 2014 með því að hafa stolið úr versluninni Hagkaup í Skeifunni, 2 rafmagnsrakvélum og DVD spilara, samtals að söluandvirði 52.989 kr.

Telst þetta varða við 1. mgr. 244 gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Í málinu gerir F-kk-nf Á-kk-nf forstjóri Haga hf. kt. 000000-0000, hér eftir nefndur kröfuhafi, þær kröfur að ákærði verði dæmdur til að greiða kröfuhafa skaðabætur samtals að fjárhæð kr. 52.989 auk vaxta skv. 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 19.01.2014 og þar til mánuður er liðinn frá birtingu kröfunnar en síðan dráttarvexti sbr. 9. gr. sbr. 1. mgr. 6. gr. laga um vexti og verðtryggingu nr. 38/2001 frá þeim degi til greiðsludags. Jafnframt er krafist málskostnaðar að skaðlausu skv. síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Verður refsing hans því ákveðin fangelsi í 2 mánuði.Við ákvörðun refsingar er höfð hliðsjón af 77. gr. almennra hegningarlaga. Ákærði verður dæmdur til að greiða Högum hf. skaðabætur eins og í dómsorði greinir. Það athugast að honum var fyrst birt bótakrafan við þingfestingu málsins.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, Þ-kk-nf S-kk-nf E-kk-nf, sæti fangelsi í 2 mánuði.

Ákærði greiði Högum hf., kt. 000000-0000 52.989 krónur með vöxtum samkvæmt 1. mgr. 8. gr. laga nr. 38/2001 frá 19. janúar 2014 til 9. janúar 2015 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

A-kk-nf Í-kk-nf
S-958/2013

Mál þetta, sem dómtekið var 7. mars sl., er höfðað af lögreglustjóranum á höfuðborgarsvæðinu með ákæru dagsettri 15. október sl. á hendur G-kvk-þgf G-kvk-þgf D-kvk-þgf G-kvk-þgf, kt. 000000-0000, xxxxxxx, xxxxxxx, fyrir fjársvik, með því að hafa, fimmtudaginn 5. september 2013, í alls 3 skipti, svikið út vörur og þjónustu hjá eftirgreindum fyrirtækjum í Reykjavík, samtals að verðmæti 43.203 kr., með því að framvísa þar í blekkingarskyni og án heimildar greiðslukorti A, kt. 000000-0000, sem ákærða hafði komist yfir, og látið þannig skuldfæra andvirði varanna og þjónustunnar á debetkort eiganda, eins og hér greinir:

Er talið að þetta varði við 248. gr. almennra hegningarlaga nr. 19/1940.

Er þess krafist að ákærða verði dæmd til refsingar og til greiðslu alls sakarkostnaðar.

Ákærða neitar sök. Verjandi ákærðu krefst sýknu og að sakarkostnaður, þ.m.t. málsvarnarlaun, verði greiddur úr ríkissjóði.

Ákærða mætti ekki við aðalmeðferð málsins, þrátt fyrir að henni hafi verið kunnugt um aðalmeðferðardag. Er ákærða gaf skýrslu hjá lögreglu kvað hún kvenmann þann er væri á myndum í rannsóknargögnum málsins í tilgreindum verslunum ekki vera af ákærðu.

B kvaðst hafa verið samferða ákærðu þennan dag. Hafi ákærði lokið þætti sínum í málinu með dómi í máli nr. S-846/2013. Ákærði kvaðst þekkja ákærðu af myndum er frammi lægju í rannsóknargögnum málsins og varða Krónuna á Fiskislóð, Byko á Granda og Nettó á Granda.

Lögreglumennirnir C og D lögreglumenn staðfestu þátt sinn í rannsókn málsins. Kváðust þau bæði þekkja ákærðu af myndum í rannsóknargögnum málsins. Ákærðu hafi þau áður haft afskipti af.

Ákærða neitar sök, en hún kom fyrir dóminn við þingfestingu málsins. Tveir lögreglumenn hafa borið kennsl á ákærðu af myndum í gögnum málsins. Þá hefur B staðfest að myndir í gögnum málsins séu af ákærðu. Hafi ákærða og B verið á ferð saman þennan dag og ákærða verið gerð refsing fyrir að nota stolin greiðslukort í sömu verslunum og ákærða. Með vísan til þessa er sannað að ákærða hafi svikið út vörur og þjónustu samkvæmt ákæru. Verður hún sakfelld samkvæmt ákæru.

Ákærða er fædd í janúar árið 1988. Samkvæmt sakavottorði hófst brotaferill ákærðu árið 2006 þegar ákærða var 18 ára gömul. Síðan þá hefur ákærða fjórum sinnum gengist undir sáttir við lögregluna á höfuðborgarsvæðinu og einu sinni gengist undir viðurlagaákvörðun vegna brot á lögum um ávana- og fíkniefni og umferðarlagabrot. Ákærða hefur fjórum sinnum verið dæmd fyrir brot á almennum hegningarlögum, umferðarlögum og lögum um ávana- og fíkniefni. Með hliðsjón af brotum ákærðu er refsing hennar ákveðin fangelsi í 30 daga. Verður refsing ekki skilorðsbundin.

Ákærða greiði málsvarnarlaun skipaðs verjanda, að teknu tilliti til virðisaukaskatts, svo sem í dómsorði er mælt fyrir um.

D ó m s o r ð :

Ákærða, G-kvk-nf D-kvk-nf G-kvk-nf, sæti fangelsi í 30 daga.

Ákærða greiði málsvarnarlaun skipaðs verjanda síns, S-kk-ef K-kk-ef K-kk-ef héraðsdómslögmanns, 100.400 krónur.

S-kk-nf S-kk-nf.
S-96/2014

Mál þetta, sem dómtekið var 12. mars 2014, er höfðað með ákæru, útgefinni 28. janúar 2014, á hendur R-x-x R-kk-þgf, kt. 000000-0000, Rjúpufelli 34, Reykjavík,

fyrir þjófnaði árið 2013 með því að hafa:

I.

Laugardaginn 21. september í verslun Hagkaupa í Borgarnesi, stolið snyrtivörum samtals að fjárhæð 37.696 krónur.

II.

Þriðjudaginn 8. október í verslun Byko, Skemmuvegi 2a, Kópavogi, stolið blöndunartækjum að fjárhæð 56.900 krónur.

Er talið að brot í báðum liðum varði við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júní 1979. Með dómi Héraðsdóms Reykjavíkur, uppkveðnum 21. september 2012, var ákærða gert að sæta fangelsi í 30 daga, skilorðsbundið í tvö ár, vegna þjófnaðar. Með brotum þeim sem ákærði er sakfelldur fyrir í máli þessu hefur hann rofið skilorð refsidómsins. Ber nú að dæma skilorðsdóminn upp og ákærða dæmd refsing í einu lagi, sbr. 60. gr. og 77. gr. almennra hegningarlaga nr. 19/1940. Þykir refsing ákærða hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 62.750 krónur að meðtöldum virðisaukaskatti.

Af hálfu ákæruvaldsins flutti málið H-kvk-nf S-kvk-nf P-kvk-nf fulltrúi.

G-kvk-nf R-kvk-nf B-kvk-nf, aðstoðarmaður dómara, kveður upp dóminn.

D ó m s o r ð :

Ákærði, R-kk-nf R-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 62.750 krónur.

G-kvk-nf R-kvk-nf B-kvk-nf
S-38/2014

Mál þetta, sem þingfest var og dómtekið þann 20. febrúar sl., er höfðað með ákæru útgefinni af lögreglustjóranum á Selfossi, þann 15. nóvember sl., á hendur [X], kt. [...], til heimilis að [...],

„fyrir þjófnað

með því að hafa, miðvikudaginn 20. nóvember 2013 í verslun Bónus við Larsenstræti á Selfossi stolið 11 glösum af Kötlu kardimommudropum samtals að verðmæti kr. 3.058 sem ákærði stakk í hægri úlpuvasa sinn og greiddi ekki fyrir áður en hann yfirgaf verslunina.

Telst brot ákærða varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti við þingfestingu málsins og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og ákærða sjálfum hafði verið gefinn kostur á að tjá sig um lagaatriði og ákvörðun viðurlaga. Kom þar meðal annars fram að hinu stolna hefði verið skilað strax.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði tvisvar sinnum áður sætt refsingu. Þann 4. júní 2012 var ákærða gerð sekt vegna tilraunar til þjófnaðar og þá var ákærði þann 24. október 2013 fundinn sekur um þjófnað, og honum gert að sæta fangelsi í þrjátíu daga, en fullnustu refsingarinnar var frestað skilorðsbundið til tveggja ára. Með broti því sem lýst er í ákæru hefur ákærði rofið skilorð síðastgreinds dóms og ber að dæma upp framangreinda refsingu og ákveða refsingu í einu lagi sbr. 60. gr. og 77. gr. almennra hegningarlaga nr. 19/1940.

Refsing ákærða er hæfilega ákveðin fangelsi í 45 daga. Að virtum atvikum máls, að teknu tilliti til skýlausrar játningar ákærða og sakarferils hans, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, [X], skal sæta fangelsi í 45 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

S-kvk-nf I-kvk-nf.
S-52/2014

Mál þetta, sem þingfest var 6. mars sl., og dómtekið þann 13. sama mánaðar, er höfðað með ákæru útgefinni af lögreglustjóranum á Selfossi, dagsettri 2. febrúar 2014, á hendur A

„fyrir tilraun til fjársvika og gripdeild

með því að hafa að kvöldi sunnudagsins 6. október 2013 í verslun Shell við Austurmörk í Hveragerði tekið límbandsrúllu að verðmæti kr. 599,- úr hillu verslunarinnar og rakleiðis farið að afgreiðsluborði verslunarinnar þar sem ákærða reyndi að blekkja afgreiðslumann til þess að skipta límbandsrúllunni fyrir aðra vöru í versluninni og fyrir að hafa síðan eftir að hafa verið neitað um skiptin, farið með umrædda límbandsrúllu ógreidda út úr versluninni.

Telst brot ákærðu varða við 1. mgr. 248. gr. almennra hegningarlaga nr. 19, 1940, sbr. 1. mgr. 20. gr. og 245. gr. nefndra hegningarlaga.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða mætti við ekki við þingfestingu málsins, en lögmaður hennar hafði þá óskað eftir fresti. Ákærða mætti fyrir dóminn þann 13. mars sl., ásamt P-kk-þgf K-kk-þgf hdl., sem skipaður var verjandi ákærðu að hennar ósk. Ákærða viðurkenndi skýlaust að hafa gerst sek um þá háttsemi sem henni gefin að sök í ákæru.

Með vísan til skýlausrar játningar ákærðu og þar sem dómari taldi ekki ástæðu til að draga í efa að játning hennar væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærða hefur gerst sek um þá háttsemi sem henni er gefin að sök í ákæru og þar þykir rétt færð til refsiákvæða. Ákærða hefur með háttsemi sinni unnið sér til refsingar.

Samkvæmt framlögðu sakavottorði hefur ákærða einu sinni áður sætt refsingu, en hún gerði þann 1. júlí 2009 sátt við lögreglustjórann á höfuðborgarsvæðinu um greiðslu sektar vegna brots gegn 244. gr. almennra hegningarlaga nr. 19/1940.

Refsing ákærðu er hæfilega ákveðin fangelsi í 30 daga. Að virtum atvikum máls og að teknu tilliti til skýlausrar játningar ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 218. gr. laga nr. 88/2008 um meðferð sakamála, ber að dæma ákærðu til greiðslu alls sakarkostnaðar, sem er þóknun skipaðs verjanda hennar og er hún hæfilega ákveðin 110.000 krónur, að teknu tilliti til virðisaukaskatts, og ferðakostnaðar verjanda sem nemur 13.920 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærða, A, sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, með síðari breytingum.

Ákærða greiði allan sakarkostnað, sem er þóknun skipaðs verjanda ákærðu, P-kk-ef K-kk-ef hdl., 110.000 krónur, að teknu tilliti til virðisaukaskatts, og ferðakostnaður verjanda, 13.920 krónur.

S-kvk-nf I-kvk-nf.
S-546/2013

Mál þetta, sem þingfest var og dómtekið 9. janúar sl., er höfðað með ákæru útgefinni af lögreglustjóranum á Selfossi, þann 25. nóvember 2013, á hendur H-kvk-þgf S. G-kvk-þgf, til heimilis að Krummahólum 6, Reykjavík,

„fyrir þjófnað

með því að hafa, laugardaginn 20. júlí 2013 í verslun ÁTVR við Vallholt á Selfossi stolið einum fleyg af Grant‘s viskíi að verðmæti kr. 4,499,- [sic] sem ákærða stakk í jakkavasa sinn og yfirgaf síðan verslunina án þess að greiða fyrir áfengið.

Telst brot ákærðu varða við 1. mgr. 244. gr. almennra hegningarlaga nr. 19, 1940.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða mætti við þingfestingu málsins og lýsti yfir að hún óskaði ekki eftir skipun verjanda. Ákærða viðurkenndi skýlaust að hafa gerst sek um þá háttsemi sem henni er gefin að sök í ákæru.

Með vísan til skýlausrar játningar ákærðu og þar sem dómari taldi ekki ástæðu til að draga í efa að játning hennar væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og ákærðu sjálfri hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Rétt þykir þó að taka fram að samkvæmt gögnum máls hefur ákærða bætt fyrir tjón það sem hún olli með broti sínu. Sannað er að ákærða hefur gerst sek um þá háttsemi sem henni er gefin að sök í ákæru og þar þykir rétt færð til refsiákvæða. Með vísan til 2. málsliðar 1. mgr. 180. gr. laga nr. 88/2008 um meðferð sakamála, breytir það engu um sekt ákærðu, þó að tilgreining á verðmæti hins stolna sé ekki í samræmi við venjubundinn rithátt talna hér á landi, enda er um augljósa ritvillu að ræða auk þess sem það er mat dómsins að vörnum ákærðu hafi ekki verið áfátt vegna þessa. Ákærða hefur með háttsemi sinni unnið sér til refsingar.

Samkvæmt framlögðu sakavottorði hefur ákærða fimm sinnum áður sætt refsingu, tvívegis vegna þjófnaðar en í önnur skipti vegna umferðarlagabrota. Þann 17. apríl sl. voru gerðar tvær sáttir hjá lögreglustjóranum á höfuðborgarsvæðinu, þar sem ákærðu var í báðum tilvikum gerð sekt vegna þjófnaðar. Að öðru leyti hefur sakaferill ákærðu ekki áhrif við ákvörðun refsingar í máli þessu.

Refsing ákærðu er hæfilega ákveðin fangelsi í 30 daga. Að virtum atvikum máls, og að teknu tilliti til sakaferils ákærðu og skýlausrar játningar hennar, þykir rétt að fresta fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, með áorðnum breytingum.

Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærða, H-kvk-nf S G-kvk-nf, sæti fangelsi í 30 daga. en fresta skal fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940.

S-kvk-nf I-kvk-nf.
S-591/2013

Mál þetta, var klofið út úr máli S-499/2013, við þingfestingu þess máls þann 5. desember sl. Þá er mál þetta, sem dómtekið var þann 2. janúar sl., höfðað með ákæru útgefinni af lögreglustjóranum á Selfossi, þann 3. nóvember 2013, á hendur A og F-kk-þgf F-kk-þgf K-kk-þgf, til heimilis að Bankavegi 8, Selfossi.

Sem áður segir var mál þetta klofið út úr máli S-499/2013, og varðar eingöngu þátt ákærða F-kk-ef F-kk-ef K-kk-ef, sem ákærður er fyrir þjófnað úr neðangreindri bifreið á Selfossi, aðfaranótt fimmtudagsins 27. júní 2013, með því að hafa farið inn í bifreiðina AV-596 þar sem hún stóð í bifreiðastæði við Reynivelli 3 á Selfossi, og stolið úr bifreiðinni mjúkri DeWalt verkfæratösku með bor- og skrúfvél og einni verkfæratösku fullri af verkfærum að áætluðu samanlögðu verðmæti kr. 300.000,-, en umræddir munir fundust við húsleit lögreglu á heimili ákærða, síðar sama dag. Eru brot ákærða talin varða við 1. mgr. 244. gr. almennra hegningarlaga nr. 19/1940. Þá krefst ákæruvaldið þess að ákærði verði dæmdur til refsingar og til greiðslu alls sakarkostnaðar.

Ákærði mætti ekki við þingfestingu málsins S-499/2013, og var þáttur hans þá klofinn í mál þetta. Lýsti sækjandi þá yfir að lagt yrði fyrir lögreglu að færa ákærða fyrir dóminn. Ákærði mætti fyrir dóminn þann 2. janúar sl., í fylgd lögreglu, og lýsti því yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og ákærða sjálfum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði fjórum sinnum áður sætt refsingu, í öll skiptin vegna umferðarlagabrota.

Refsing ákærða er hæfilega ákveðin fangelsi í 30 daga. Að virtum atvikum máls og að teknu tilliti til sakaferils ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Engan sakarkostnað leiddi af þætti ákærða í máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, F-kk-nf F-kk-nf K-kk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

S-kvk-nf I-kvk-nf.